שולמית רן

שולמית רן (נולדה ב-21 באוקטובר 1949) היא מלחינה ישראלית-אמריקאית.

ביוגרפיה 
רן (רנד) למדה נגינה בפסנתר אצל מרים בוסקוביץ' ואמה גורוכוב והלחנה אצל פאול בן-חיים ואלכסנדר אוריה בוסקוביץ'. כילדה בת 11 ניגנה בקונצרט יצירות שחיברה לפסנתר ואת הסונאטה לשני חלילים שחיברה בגיל 12 ניגנו חנוך ושרונה תל-אורן. כשהייתה בת 14 ביצעו תזמורת קול ישראל והתזמורת הסימפונית חיפה את יצירתה "מוזיקה לחליל, קרן וכלי קשת". בשנת 1961 עברה לניו יורק והמשיכה את לימודיה בבית ספר מאנס למוזיקה. בשנת 1963 ניגנה עם הפילהרמונית של ניו יורק בניצוחו של ליאונרד ברנשטיין "קפריצ'ו לפסנתר ותזמורת" שחיברה, יצירה שהשפעת ג'ורג' גרשווין ניכרת בה. בהמשך השתלמה בטנגלווד אצל אהרן קופלנד ולוקס פוס.

בשנת 1991 חיברה סימפוניה, שזיכתה אותה בפרס פוליצר. היא חברה ותיקה בסגל המורים של אוניברסיטת שיקגו וכיהנה כמלחינת הבית הן בתזמורת שיקגו והן באופרה הלירית של שיקגו. לאחרונה כתבה קונצ'רטו לכינור (2003) לכנר הישראלי איתי שפירא.

מבקרים רבים עמדו על השילוב בין כוח גולמי למבנה קלאסי ביצירה של רן. רן כתבה, שהיא רואה במלחין התקופה הקלאסית לודוויג ואן בטהובן את ה"אליל" שלה בתחום הקומפוזיציה, ויצירתה משלבת נטייה להגיון מבני נוקשה עם זן יחיד במינו של "אטונליות חופשית".

יצירות נבחרות

לתזמורת 
 קונצ'רטו לתזמורת (1986)
 סימפוניה (1990)
 קונצ'רטו לקלרינט "ההצגה נמשכת" (2007)

יצירות סולו 
 לקלרינט, פסנתר, צ'לו, עוגב, חליל (מ-1971 ואילך)

מוזיקה קאמרית 
 סדרת "קונצ'רטו דא-קאמרה (1985–2004) לחמישיית כלי נשיפה; לקלרינט עם רביעיית כלי קשת ופסנתר; לאנסמבל.
 "מיראז'" לחמישה כלים (1990)
 "שיר ומחול" לסקסופון וכלי הקשה (2007)

אופרה 
 "בין שני עולמות", (הדיבוק) (1997)

קישורים חיצוניים 
 

 
 קונצ'רטו לכינור ותזמורת, הקלטת ה-BBC
 Shulamit Ran's "Verticals" premieres, Jewish Women's Archive

הערות שוליים

ניו יורק: אישים
סגל אוניברסיטת שיקגו
מוזיקאים יהודים
מלחינות ישראליות במוזיקה הקלאסית
מלחינים ישראלים במוזיקה הקלאסית
מלחינות יהודיות אמריקאיות
מלחינים יהודים אמריקאים
ילדי פלא במוזיקה קלאסית
מלחינות ישראליות
מלחינים ישראלים
זוכי פרס פוליצר: מוזיקה
ישראלים זוכי פרסים בין-לאומיים
ישראליות זוכות פרסים בין-לאומיים
זוכות פרס פוליצר
מלחינות אמריקאיות במאה ה-20
מלחינות אמריקאיות במאה ה-21
ישראלים זוכי פרס פוליצר
ישראליות שנולדו ב-1949
ישראלים שנולדו ב-1949